stanford-oval/wikipedia huggingface dataset:
Näkymätön nainen

| Näkymätön nainen |
| --- | --- |
 Näkymätön nainen, Susan Storm
Luoja(t):  Stan Lee   Jack Kirby
Kustantamo:  Marvel
Ensiesiintyminen:  The Fantastic Four nro 1 (1961)
Henkilötiedot
Oikea nimi:  Susan Storm Richards
Status:  aktiivinen
Pituus:  168 cm
Paino:  54 kg
Ryhmäsidokset:  Ihmeneloset
Edelliset ryhmäsidokset:  Kostajat
Henkilöllisyydet:  Paronitar von Doom, Kurittaja, Vihan papitar, Näkymätön tyttö
Voimat:  – Kyky muuttaa itsensä ja muut näkymättömiksi   – Kyky rakentaa energiasta suojakilpi   – Teleportaatio   – Kyky rakentaa energiasta läpinäkyvä surffilauta   – Kyky liikuttaa esineitä voimakentällä
Näkymätön nainen (esiintynyt Suomessa myös nimellä Näkymätön Sue), oikealta nimeltään Susan Storm Richards on Ihmenelosten jäsen. Hahmo tunnettiin ensin nimellä Näkymätön tyttö, josta myöhemmin muokkautui Näkymätön nainen. Näkymättömän naisen loivat Stan Lee ja Jack Kirby. Hahmon ensiesiintyminen tapahtui Yhdysvalloissa Fantastic Four-lehden ensimmäisessä numerossa (1961) ja Suomessa Ihmesarjan numerossa 2 (1967).
Kuten muutkin Ihmenelosten jäsenet, Susan sai voimansa kosmisesta säteilystä. Saamiensa voimien avulla hän kykenee muuttumaan näkymättömäksi sekä muuttamaan esineitä näkymättömiksi. Näkymätön nainen kykenee myös luomaan läpinäkyviä ja läpitunkemattomia voimakenttiä.
Muissa medioissa > Elokuvat

Tim Story ohjasi vuosina 2005 ja 2007 elokuvat Fantastic Four ja Fantastic Four: Hopeasurffari, joissa Näkymätöntä naista näytteli Jessica Alba. Hän oli elokuvan alussa Victor von Doomin geenitutkimusjohtaja ja hänen tyttöystävä, ja lähti Doomin, veljensä Johnny Stormin, sekä ex-poikaystävänsä Reed Richardsin ja Ben Grimmin kanssa tutkimaan kosmisia pilviä. Doom on juuri aikeissa kosia häntä, ennen kuin he kaikki altistuvat avaruudessa pilven säteilylle ja saavat yli-inhimillisiä voimia. Susanilla on tunnetilojensa vuoksi aluksi vaikeuksia hallita voimiaan, mutta oppii hallitsemaan niitä kohdatessaan Doomin viimeisessä taistelussa muiden ”Ihmenelosten” kanssa. Elokuvan lopussa Reed myös kosii Susania. Hopeasurffarissa, Reedin ja Susanin hääsuunnitelmat viivästyvät, kun armeija värvää sekä heidät että Doomin tutkimaan Maahan saapuneen Hopeasurffarin toimia. Hopeasurffari paljastaa Susanille olevansa Galactuksen palvelija ja kertoo Susanin muistuttavan häntä omasta rakastetustaan. Kun Susan haavoittuu kuolettavasti taistelussa Doomia vastaan, Surffari herättää hänet kuolleista ja kääntyy Galactusta vastaan. Elokuvan lopussa Reed ja Susan menevät lopulta naimisiin Japanissa.
Josh Trankin ohjaamassa vuoden 2015 Fantastic Four -elokuvassa Näkymätöntä naista näytteli Kate Mara. Hän oli orvoksi jäänyt Kosovon sodasta selvinnyt albaanilapsi ennen kuin tohtori Franklin Storm oli adoptoinut hänet.
Muissa medioissa > Marvel Cinematic Universe

Vaihtoehtoisen universumin Maan-838 variantti Sue Stormista / Näkymättömästä naisesta mainittiin lyhyesti Marvel Cinematic Universen (MCU) elokuvassa Doctor Strange in the Multiverse of Madness (2022), kun saman universumin variantti Reed Richardsista / Herra Fantastisesta yritti pysäyttää Maasta-616 version Wanda Maximoffista / Purppuranoidasta, joka unikävelyloitsulla ohjasi Maan-838 Wandan kehoa.
MCU-elokuvien pääversio Sue Stormista / Näkymättömästä naisesta tekee ensiesiintymisensä vuoden 2025 elokuvassa The Fantastic Four: First Steps , näyttelijänään Vanessa Kirby.
Kirby tulee palaamaan rooliinsa elokuvissa Avengers: Doomsday (2026) ja Avengers: Secret Wars (2027).
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1967–1968 | Jo Ann Pflug | Ihmeneloset |  |  |
| 1978 | Ginny Tyler | The Fantastic Four |  |  |
| 1994–1996 | Lori Alan | Ihmeneloset |  |  |
| 1997 | Gail Matthius | Hämähäkkimies |  |  |
| 2005 2007 | Jessica Alba |  | Fantastic Four Fantastic Four: Hopeasurffari | Fantastic Four |
| 2005 | Grey DeLisle |  |  | Fantastic Four |
| 2006–2007 | Lara Gilchrist | Ihmeneloset |  |  |
| 2006, 2009 | Danica McKellar |  |  | Marvel: Ultimate Alliance Marvel: Ultimate Alliance 2 |
| 2009 | Tara Strong | The Super Hero Squad Show |  | Marvel Super Hero Squad |
| 2015 | Kate Mara |  | Fantastic Four |  |
| 2025–2027 | Vanessa Kirby |  | The Fantastic Four: First Steps Avengers: Doomsday Avengers: Secret Wars |  |
Näkymätön nainen demonstroimassa suojakenttänsä tehoa.
Normet

| Normet Group Oy |
| --- | --- |

Tunnuslause:  Defining the future underground
Yritysmuoto:  Osakeyhtiö
Perustettu:  1962 (Peltosalmen Konepaja), 2005 (Normet Group Oy) 
Perustaja:  Jussi ja Jaakko Sarvela
Toimitusjohtaja:  Edoardo Santamaria
Puheenjohtaja:  Aaro Cantell
Kotipaikka:  Iisalmi
Toiminta-alue:  maailma
Toimiala:  konepajateollisuus
Tuotteet:  kaivoslaitteet
Liikevaihto:   484 milj. € (2023)
Nettotulos:   49 milj. € (2023)
Henkilöstö:  1 577 (2021)
Tytäryhtiöt:  Normet Oy TAM Farmi Forest Oy tytäryhtiöt 21 maassa
Omistaja:  Aaro Cantell
Kotisivu:  www.normet.com
Infobox OKVirheellinen NIMI-arvo: 
Normet on globaalisti toimiva teknologiayritys, jonka pääkonttori sijaitsee Suomessa. Yhtiö valmistaa kaivoskoneita ja muita louhintalaitteistoja ja -sovelluksia sekä tarjoaa jälkimarkkinointipalveluita, rakennuskemikaaleja ja kallioperän lujitetuotteita ja asiantuntemusta maanalaiseen kaivostoimintaan, tunnelointiin sekä rakentamiseen. Normetilla on yli 1 800 työntekijää yli 50 myynti- ja palvelupisteessä 30 maassa.
Historiaa > Peltosalmen Konepaja (1962–1972)

Normetin juuret juontavat vuoteen 1962, jolloin veljekset, maanviljelijä Jaakko Sarvela ja agronomi Jussi Sarvela, perustivat maatilalleen konepajan siirryttyään karjattomaan maatalouteen. Tilan vanhassa navetassa alettiin valmistaa traktoriin sopivia maansiirtolaitteita, kahden työntekijän voimin. Kolmen ensimmäisen toimintavuotensa aikana yrityksen työntekijämäärä ylitti viidenkymmenen ja tuotevalikoimassa pääpaino siirtyi metsätyökoneiden valmistukseen. Tuotteiden vienti aloitettiin. Peltosalmen Konepajan menestystä rinnastettiin yksityismetsissä tapahtuneeseen kehitykseen: kymmenessä vuodessa traktori oli korvannut hevoset ja traktoreiden lisälaitteet yleistyivät.
Yrityksen menestystuote oli New Yorkin kansainvälisillä patenttimessuilla palkittu traktorikuormain, joka valloitti yli puolet Suomen kuormainmarkkinoista. Muita konepajan alkuaikojen tuotteita olivat metsäkoneet, kuten juontovinssi ja Suomen ensimmäinen kolmiakselinen metsätraktori. Sarvelan veljekset saivat 1969 valtakunnallisen yrittäjäpalkinnon.
Historiaa > Normet Oy (1972–2004)

Sarvelat myivät vuonna 1972 yrityksensä Orion-yhtymä Oy:lle, joka osti 180 ihmistä työllistäneen konepajan. Kaupan taustalla oli lääketehtaan pelko, että valtio saattaisi sosialisoida Orionin. Hyppäämällä konepajateollisuuteen se arveli säästävänsä ainakin yhden liiketoiminta-alueen, jos valtio ottaisi itselleen lääkkeiden valmistuksen. Kaupan myötä nimi vaihdettiin Normet Oy:ksi ja yritys alkoi viedä kaivoskoneita Ruotsiin.
Alkuaikoina Normet teki tuotekehitystyötä kaivosyhtiö Outokumpu Oy:n kanssa.
Alkuvuonna 1999 Orion myi tytäryhtiönsä Normetin Sitran Fenno Managementille ja yrityksen toimivalle johdolle. Yhtiön palveluksessa oli noin 310 henkilöä.
Vuonna 2004 Normetin liikevaihto oli 44 miljoonaa euroa.
Organisaatio

Normetin pääomistajana on vuodesta 2005 ollut Aaro Cantell, joka omistaa yrityksestä 70 prosenttia.
Vuonna 2023 Normetilla oli yli 1800 työntekijää yli 50 myynti- ja palvelupisteessä 30 maassa. Normet on Iisalmen suurin yksityinen työnantaja. Betonin kuivaruiskutustuotteita valmistetaan Sveitsissä, varaosien jakelu hoidetaan Hollannissa olevan jakelukeskuksen kautta.
Tuotteet ja markkinat

Normet on erikoistunut kalliolouhinnassa käytettävien laitteiden ja kemikaalien kehittämiseen, valmistamiseen, myyntiin ja huoltoon. Yhtiö myy tuotteita kalliolujitukseen, panostukseen ja maanalaisiin kuljetuksiin. Kallio­lujituksessa tunneleita vahvistetaan tur­vallisiksi esimerkiksi robotisoiduilla ruiskubetonoinneilla. Myös automatisoidut räjähdysaineiden panostukset ja maanalaiset kuljetukset kuuluvat sen palveluihin. Vuonna 2013 varaosahuollon ja palvelutoiminnan osuus konsernin liikevaihdosta oli miltei kolmannes.
Vuonna 2014 Normet kilpaili maanalaisessa rakentamisessa BASF:in ja Sikan kanssa. Normetin suurimmat markkinat olivat Australiassa, Venäjällä ja Intiassa. Vuonna 2014 laitevalmistuksen osuus liikevaihdosta oli noin puolet.
Vuonna 2019 Normetin liikevaihdosta noin 70 prosenttia tuli kaivosyhtiöiltä ja loput maan alla tapahtuvasta rakentamisesta.
Esimerkiksi lähes kaikkien pääkaupunkiseudun isojen pysäköintiluolien rakentamisessa on käytetty Normetin tuotteita.
Yrityskulttuuri

Vuonna 2011 Normet alkoi tarjota avokuntoutusta kuluttavasta työstä kärsineille työntekijöilleen. Monella työntekijällä oli olka- ja selkävaivoja tai lonkkakipuja ja osalla oli tarvetta myös kokonaisvaltaiseen elämäntaparemonttiin. Vuoden kestävässä avokuntoutusmallissa lääkäri ja fysioterapeutti tekivät kuntoutujille yksilölliset kuntoutusohjelmat. Kuntoutujille järjestettiin myös ryhmätapaamisia ja liikuntasali.
Tunnustuksia

Jussi Sarvela sai valtakunnallisen yrittäjäpalkinnon vuonna 1969
Ernst & Young myönsi Aaro Cantellille Vuoden yrittäjä -palkinnon vuonna 2008
Vuonna 2012 Normet Groupille myönnettiin Tasavallan Presidentin kansainvälistymispalkinto.
Mäntykäärmekorento

| Mäntykäärmekorento |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Osaluokka::  Uussiipiset Neoptera
Ylälahko::  Endopterygota
Lahko::  Käärmekorennot Raphidioptera
Heimo::  Käärmekorennot Raphidiidae
Suku::  Raphidia
Laji::  ophiopsis
Kaksiosainen nimi
 Raphidia ophiopsis  Linnaeus, 1758 
Katso myös
   Mäntykäärmekorento Wikispeciesissä   Mäntykäärmekorento Commonsissa 
Infobox OKNimi-testi OK: 
Mäntykäärmekorento (Raphidia ophiopsis) on  käärmekorentojen heimoon (Raphidiidae) kuuluva hyönteislaji. Suomessa laji on luokiteltu vakiintuneeksi ja elinvoimaiseksi esiintyen laajasti koko valtakunnan alueella. Laajemmin mäntykäärmekorentoa esiintyy lähinnä Ruotsissa ja Norjassa sekä osissa Keski-Eurooppaa. Lajilla esiintyy useita alalajeja.
Mäntykäärmekorento saalistaa ainakin punalatikkaa (Aradus cinnamomeus) ja ukkoniluria (Dendroctonus micans).
Aiheesta muualla

iNaturalist: Mäntykäärmekorento (Raphidia ophiopsis)
UniProt: Taxonomy - Raphidia ophiopsis (englanniksi)
NaVorro Bowman

| NaVorro Bowman |
| --- | --- |

Henkilötiedot
Syntynyt: 28. toukokuuta 1988 District Heights, MD, USA
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  110 kg
Pelipaikka:  Keskimmäinen tukimies
Seura
Pelinumero:  53
Seura:  San Francisco 49ers
Sarja:  NFL
Pelaajaura
NFL-varaus:  91. varaus, 2010 San Francisco 49ers
Pääsarjaura:  2010–
NaVorro Roderick Bowman (s. 28. toukokuuta 1988 District Heights, Maryland) on yhdysvaltalainen amerikkalaisen jalkapallon pelaaja, pelipaikaltaan keskimmäinen tukimies. Hän pelaa tällä hetkellä NFL-liigan San Francisco 49ersissa. Ennen ammattilaisuraa Bowman pelasi Pennsylvanian osavaltionyliopiston joukkueessa, Penn State Nittany Lionsissa.
Bowman muodostaa yhdessä 49ersin toisen keskimmäisen tukimiehen Patrick Willisin kanssa yhden NFL:n vaarallisimmista tukimiespareista. Hänet on valittu NFL:n tähdistöotteluun Pro Bowliin vuosina 2012 ja 2013.
Mustapäiden talo

Mustapäiden talo tarkoittaa Baltian hansakaupungeissa toimineen Mustapäiden veljeskunnan käyttämää kiltarakennusta. Mustapäät olivat naimattomia ulkomaalaisia kauppiaita. Heidän nimityksensä juontuu veljeskunnan suojelupyhimyksestä, tummaihoisesta pyhästä Mauritiuksesta.
Mustapäiden talo Riiassa, Latviassa
Mustapäiden talo Tallinnassa, Virossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mustapäiden talo”, voi hakea sivunnimihaulla, laajalla sivunnimihaulla tai tekstihaulla.
Nuorena nukkunut (vuoden 1937 elokuva)

| Nuorena nukkunut |
| --- | --- |

Ohjaaja:  Teuvo Tulio
Käsikirjoittaja:  Yrjö Kivimies Teuvo Tulio
Perustuu:  Frans Emil Sillanpään romaaniin Nuorena nukkunut (1931)
Tuottaja:  Abel Adams
Kuvaaja:  Erik Blomberg
Leikkaaja:  Teuvo Tulio
Lavastaja:  Kille Oksanen
Pääosat:  Regina Linnanheimo Otso Pera Kille Oksanen Kaarlo Angerkoski
Valmistustiedot
Valmistusmaa:  Suomi
Tuotantoyhtiö:  Adams Filmi Oy
Ensi-ilta:  1937
Kesto:  97 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Nuorena nukkunut on Teuvo Tulion ohjaama elokuva vuodelta 1937. Yrjö Kivimiehen käsikirjoitus perustuu Frans Emil Sillanpään romaaniin Nuorena nukkunut (1931).
Taustaa

Nuorena nukkunut on Sillanpään romaaneista ensimmäinen, josta on tehty elokuva. Myöhemmin elokuvaksi muokattiin kaikki muutkin romaanit. Tulio teki elokuvasta myös ruotsinkielisen version, joka myytiin Ruotsiin. Elokuvan musiikin kokosi Kauko Ero kansanlaulujen sävelmistä.
Kivimies jätti käsikirjoituksesta pois sodan ja Siljan isän, joista varsinkin sota on alkuteoksessa ja Juha Nevalaisen käsikirjoittamassa Witikan ohjauksessa keskeinen.
Regina Linnanheimon sisar Rakel Leino (Linnanheimo) näyttelee sivuosaa professorin tyttärenä ja toimi myös maskeeraajana. Armaksen ja professorin osien esittäjät ovat salanimellä esiintyviä amatöörejä, Kille Oksanen tuolloin vielä urheilijana paremmin tunnettu harrastajanäyttelijä, Otso Pera (mahdollisesti Bergman) oli tarjoilija.
Valtion filmitarkastamo hyväksyi elokuvan ensin ilman sensurointeja, mutta tuli kolmen viikon kuluttua tulokseen että rakkauskohtaus tallinylisillä ja saunakohtaus on karsittava.
Elokuvan esityskopiot tuhoutuivat Adams Filmin tulipalossa vuonna 1959, ja Kavan kokoelmista puuttuu myös elokuvan käsikirjoitus. Tammikuussa 2015 Ranskan elokuva-arkiston Cinémathèque françaisen kokoelmista löydettiin elokuvan esityskopion osa 3/5, joka on noin 20 minuutin mittainen.
Arviot

Elokuva sai aikalaisarvioissa yleisesti kiitosta. Veikko Sirviö (Ilta-Sanomat) pahoittelee ensin, ettei elokuva kykene täysin välittämään alkutekstiä, mutta huomauttaa sitten: "Nuorena nukkunut on filmikertomuksenakin kuitenkin saavutus, joka antaa kaikille kotimaisen elokuvan ystäville syytä iloon: suomalaisen filmitaiteen taival näyttää ratkaisevasti käyvän täyttymystään kohti." Arvo Ääri (Helsingin Sanomat) kirjoittaa: "Tuliolle on annettava avoin tunnustus taiteellisesta lyyrillisyydestä". Kriittisiäkin arvioita aikalaislehdissä on: "[Kuvaaja Erik Blombergin ansiota] on suuressa määrin se, että [elo]kuva on näinkin nautittava."
Vuonna 1961 Aarne Laurila tyrmää Projektio-lehdessä (1/1961) Tulion elokuvan täysin: "Teuvo Tulio [on tehnyt kirjasta] tyrmistyttävän elokuvan. Tai ei hän sitä oikeastaan Sillanpään hienosta runoelmasta tehnyt, kirjailijan aineksia on väärentämättöminä vain lyhyt tekijän allekirjoittama johdantolause. Ei riittänyt juonen mullertaminen (isä pudotettiin pois eikä sodasta puhuttu mitään), vaan vastenmielisintä oli alituinen kaunistelu ja valehtelu."
Näyttelijät

| 0 | 1 | 2 |
| --- | --- | --- |
|  Regina Linnanheimo  | … |  Silja Salmelus   |
|  Otso Pera  | … |  Armas   |
|  Kille Oksanen  | … |  Oskari   |
|  Kaarlo Angerkoski  | … |  Honkkeli-Väinö   |
|  Kaarlo Veres  | … |  Professori   |
|  Rakel Leino  | … |  Laura   |
|  Aku Peltonen  | … |  Nukarin isäntä   |
|  Elsa Rantalainen  | … |  Nukarin emäntä   |
|  Elli Ylimaa  | … |  Sofia-täti   |
|  Valter Tuomi  | … |  Amerikan Ville   |
Mustapyöriäinen

| Mustapyöriäinen |
| --- | --- |
 koko verrattuna ihmiseen
Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hammasvalaat Odontoceti
Heimo::  Pyöriäiset Phocoenidae
Suku::  Phocoena
Laji::  spinipinnis
Kaksiosainen nimi
 Phocoena spinipinnis  Burmeister, 1865 

Katso myös
   Mustapyöriäinen Wikispeciesissä   Mustapyöriäinen Commonsissa 
Infobox OKNimi-testi OKIUCN-testi OK: 
Mustapyöriäinen (Phocoena spinipinnis) on Etelä-Amerikan rannikoilla elävä pyöriäislaji.
Mustapyöriäinen on heimonsa pienimpiä lajeja, yleensä 140–180 cm pitkä ja painaa 40–70 kg. Selkäpuoli on musta tai tummanharmaa, vatsapuoli vaaleampi. Laji muuttuu kokonaan mustaksi pian kuolemansa jälkeen, mistä se on saanut suomenkielisen nimensä. Tieteellinen nimi spinipinnis viittaa piikkiseen evään, eli selkäevän etureunan väkäsiin.
Mustapyöriäisiä tavataan matalissa rannikkovesissä eteläisestä Brasiliasta Tulimaahan ja Tyynenmeren puolella pohjoiseen Peruun asti. Ei ole selvää, ovatko eri valtamerten rannikoiden populaatiot yhteydessä toisiinsa. Useimmat havainnot rannikkovesistä, mutta joskus näitä pyöriäisiä on tavattu jopa tuhannen metrin syvyydestä tai 50 km:n päässä rannikolta.
Mustapyöriäinen luokiteltiin pitkään puutteellisesti tunnetuksi, mutta Kansainvälisen luonnonsuojeluliiton vuoden 2018 listassa sen asema muutettiin silmälläpidettäväksi. Lajin tilanne tunnetaan edelleen heikosti, mutta se vaikuttaisi olevan harvinainen koko levinneisyysalueellana ja sitä todennäköisesti jää kalastuksen sivusaaliiksi.
Mustapyöriäinen syö pääasiassa avomeren parvikaloja kuten sardelleja ja kummeliturskaa, sekä lisäksi mustekaloja ja katkarapuja.
OUBS

| Otaniemi Underground Broadcasting System |
| --- | --- |

Lähetykset alkoivat:  3. maaliskuuta 1983
Lähetykset loppuivat:  31. toukokuuta 2011
Omistaja:  Aalto University Student Union
Tunnuslause:  Plug it in Baby!
Maa:   Suomi
Näkyvyysalue:  Otaniemi, Internet
Aiemmin:  OtaRadio, OtaTv
Kotisivu:  www.oubs.fi
Saatavuus
Kaapeliverkko
Trinet:  Kanava 1000
IPTV (ADSL)
Maxivision:  Kanava ?
Funet:  udp://233.155.177.255:1234
Infobox OKNimi-testi OK: 
OUBS, Otaniemi Underground Broadcasting System (tunnetaan myös nimellä OtaTV), oli vuosina 1983–2011 toiminut Teknillisen korkeakoulun Ylioppilaskunnan ylläpitämä kaapelitelevisiokanava, joka toimi ja näkyi Espoon Otaniemen ja Leppävaaran Teekkarikylän alueella. Kanava näkyi myös internetissä flash-streamina ja IPTV:ssä.[lähde? ]
Toiminta

OUBSin pääasiallinen tarkoitus oli uutisoida opiskelijatapahtumista ja muista opiskelijoita kiinnostavista asioista ja täten tallentaa AYY:n (ennen TKY) historiaa. Digikanava OUBS näkyi noin 2500 taloudessa, joista suurin osa oli TKY:n, HOASin ja Otaniemen asuntosäätiön opiskelija-asuntoja. Tammikuun alusta 2008 alkaen OUBS lähetti myös ohjelma multicastina IPTV:ssä, missä kanavan kuva oli aika-ajoin teräväpiirtoista.[lähde? ]
Käytännössä OUBSin toimituskunta sai hyvin vapaat kädet ohjelmansa tuottamiseen ja ohjelmat olivat useinkin hyvin kokeellisia. OUBS tuotti uutta ohjelmaa noin tunnin viikossa, josta osan oli voinut katsoa kanavan www-sivuilta. OUBS on kokeillut tosi-tv -ohjelmien ja tv-chattien kaltaisia konsepteja ennen kuin ne tulivat osaksi suurien kanavien ohjelmatarjontaa. Torstai-iltaisin lähetetyt ohjelmat olivat tyypillisesti monikameratekniikalla kuvattuja suoria lähetyksiä, joissa oli mukana aiemmin viikolla kuvattuja ja editoituja reportaaseja, sketsejä tai muita inserttejä. Muina aikoina kanavalla pyöri ilmoituksia tai aikaisempina vuosina tuotettuja ohjelmia.[lähde? ]
Kanavan henkilökunta koostui seitsemästä osapäiväisesti palkatusta työntekijästä: vastaavasta toimittajasta, neljästä toimittajasta ja kahdesta teknikosta. Haku kanavalle oli keväällä. Kuka tahansa oli voinut hakea, mutta työntekijät olivat miltei poikkeuksetta olleet TKK:n tai muun pääkaupunkiseudun oppilaitoksen opiskelijoita. Työntekijät asuivat kanavan tilojen yhteydessä olevissa soluasunnoissa. Toimituskunta valittiin lukukauden kestävissä jaksoissa. Lähes aina joku toimitukseen kuuluneista jatkoi toisen vuoden päätoimittajana.[lähde? ]
Historia

1950-luvun alussa valmistuneeseen Otaniemen opiskelijakylään rakennettiin keskusradio, joka nimettiin ensin OtaRadioksi ja myöhemmin OUBSiksi. Teekkarikylän toimiessa vuoden 1983 yleisurheilun MM-kisojen kisakylänä rakennettiin kaapeliverkko, jolla jaettiin tv-ohjelmia. Tämä mahdollisti TKY:n oman kanavan, OtaTV:n, perustamisen, jolloin entiseen puhelinkeskukseen rakennettiin tv-studio. OtaTV ja OtaRadio yhdistyivät pian. 2000-luvulle saakka OUBS vastasi myös Teekkarikylän kaapeliverkon toiminnasta ja kanavien välityksestä asuntoihin.[lähde? ]
Kanavan lopettaminen

Aaltoyliopiston myötä OUBS koettiin liian teekkarihenkiseksi kanavaksi. AYY:n hallitus päätti lopettaa OUBS toiminnan 31.5.2011 ja aloittaa uuden Aate-nimisen av-median. Aate jatkoi toimintaansa edesmenneen OUBS:n tiloissa 1.6.2011 alkaen. Muutoksen myötä soluasunnot muutettiin työtiloiksi.[lähde? ]
OUBS ry

AYY lakkautti OUBSin 31.5.2011 ja perusti tilalle Ylioppilasmedia Aatteen. Aate ehti toimia vain runsaan vuoden ennen kuin sekin lakkautettiin. Nykyisin OUBS ry jatkaa siitä mihin OUBS aikoinaan jäi.
Aiheesta muualla

OUBSin www-sivut
Artikkeli Yleisradion Tekniikan tiedotuslehdessä
OUBS:n sijainti (Google Maps)
Ylioppilasmedia Aate
Vanha mainosjuliste OUBS:n järjestämästä avoimesta videokurssista vuonna 2009.
OUBS:n hautakivi teekkariperinteiden hautuumaalla.
Okean Elzy

Okean Elzy
Okean Elzy (ukr. Океан Ельзи) on ukrainalainen rockyhtye. Sen kaikki sanoitukset ovat ukrainankielisiä, mutta yhtye on kiertänyt myös Venäjällä, Länsi-Euroopassa ja Pohjois-Amerikassa. Okean Elzy on perustettu Lvivissä vuonna 1994. Se esiintyi samalla lavalla Deep Purplen kanssa vuonna 1996. Debyyttialbumi Tam de nas nema ilmestyi loppuvuodesta 1998. Huhtikuussa 2007 Okean Elzy voitti FUZZ-lehden palkinnon parhaana rockyhtyeenä.
Albumit

Tam, de nas nema (1998)
Ja na nebi buv (2000)
Model (2001)
Supersymetrija (2003)
Gloria (2005)
Mira (2007)
Dolce Vita (2010)
Zemlja (2013)
Bez mež (2016)
Yhtyeen jäsenet

Svjatoslav Vakartšuk, kitaristi, laulaja-lauluntekijä
Miloš Jelić, kosketinsoittaja, sovittaja
Vladimir Opsenica, kitaristi
Denis Dudko, bassokitaristi
Denis Glinin, rumpali
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive) (ukrainaksi, venäjäksi, englanniksi)
Multidisciplinary Association for Psychedelic Studies

| Multidisciplinary Association for Psychedelic Studies |
| --- | --- |

Perustettu:  1986
Tyyppi:  yleishyödyllinen 501(c)(3)-järjestö
Toimiala:  lääketutkimus koulutus
Päämaja:   Santa Cruz, Kalifornia, Yhdysvallat
Toiminta-alue:  kansainvälinen
Aiheesta muualla
Sivusto
Infobox OKNimi-testi OK: 
Multidisciplinary Association for Psychedelic Studies (MAPS, suom. Psykedeelien tutkimuksen monialainen yhdistys) on yleishyödyllinen yhteisö, jonka tavoitteena on luoda ja levittää tutkimustietoa psykedeeleistä. MAPS on Yhdysvaltain verohallinnon vahvistama järjestö, jonka toimialoja ovat tutkimus ja koulutus. MAPS:n perusti filosofian tohtori Rick Doblin vuonna 1986. Sen päämaja on tällä hetkellä Santa Cruzissa, Kaliforniassa. MAPS on asettanut pyrkimyksekseen hoitaa sairauksia, joihin tavanomaiset lääkkeet auttavat rajoitetusti. Tällaisia sairauksia ovat esimerkiksi traumaperäinen stressihäiriö, kipu, päihderiippuvuus ja masennus, johon liittyy kuolemanhalua. MAPS:n pyrkimyksenä on kehittää psykedeeleistä ja kannabiksesta reseptilääkkeitä, sekä tarjota niiden haitoista ja hyödyistä tutkimustietoon pohjaavaa koulutusta.